
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/         /2019
Előterjesztést készítette: Gáspárné Farkas Mónika pályázati ügyintéző
Előterjesztés elkészítésének időpontja: 2019. szeptember 5.
Előterjesztést jóváhagyta: dr. Tóth Krisztina jegyző
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: költségterv (ET-hez csatolva) 
E L Ő T E R J E S Z T É S

Sülysáp Város Önkormányzata Képviselő-testületének

2019. szeptember 5-én tartandó rendkívüli ülésére

1. napirendhez
Tárgy: Pályázat benyújtása a 2019. évi közművelődési érdekeltségnövelő támogatásra 
Tisztelt Képviselő-testület!
Az elmúlt évekhez hasonló feltételekkel idén is megjelent Magyarország 2019. évi központi költségvetéséről szóló 2018. évi L. törvény 3. mellékletének II.4.a) pont szerinti Közművelődési érdekeltségnövelő támogatás jogcímre vonatkozó pályázati kiírás. 
A pályázat célja központi költségvetési forrás biztosítása az önkormányzati fenntartású vagy a települési önkormányzattal kötött közművelődési megállapodás alapján működő közművelődési intézmény vagy közösségi színtér műszaki, technikai eszközállományának, berendezési tárgyainak gyarapítására, épületének karbantartására, felújítására.

Közművelődési érdekeltségnövelő támogatásban közművelődési intézményt, közösségi színteret saját fenntartásban vagy közművelődési megállapodás keretében működtető települési önkormányzat részesülhet.
Támogatás mértékét az önkormányzatok által az egyes célok tekintetében vállat önrészt alapul véve, arányossági számítással kell megállapítani.
A támogatás minimális értéke 100.000 Ft, maximális mértéke nem haladhatja meg a vállalt önrész kilencszeresét. 
A pályázatot szeptember 9-éig kell benyújtani.

Az önrészünk az önkormányzat 2019-es költségvetésébe a Wass Albert Művelődési Központ és Könyvtár fejlesztésére betervezett 3 millió forint, támogatási igényként pedig érdemes a maximális, jelen esetben 27 millió forint körüli összeget megcélozni, mivel a támogatások az igényekhez arányosítottan kerülnek megállapításra.

A tervezett fejlesztési, felújítási munkákat a mellékelt költségterv tartalmazza.

Kérem az előterjesztés szíves megtárgyalását és döntésük meghozatalát.




…/2019. (IX. 5.) ÖKT határozati javaslat

Sülysáp Város Önkormányzatának Képviselő-testülete 

1./ a Magyarország 2019. évi központi költségvetéséről szóló 2018. évi L. törvény 3. mellékletének II.4.a) pontja, valamint az emberi erőforrások minisztere pályázati felhívása alapján 26.559.250 Ft összegű támogatási igényt nyújt be a közművelődési érdekeltségnövelő támogatás jogcímen a Wass Albert Művelődési Központ és Könyvtár tervezett felújítási munkáinak finanszírozására;

2./ nyilatkozik, hogy a bruttó 29.559.250 Ft összköltségű pályázathoz összesen 3.000.000 Ft összegű önerőt biztosított Sülysáp Város Önkormányzata 2019. évi költségvetésének felújítási (K71) kerete terhére;

3./ felkéri és felhatalmazza a polgármestert a szükséges intézkedések megtételére, a pályázat benyújtására.

Határidő: 2019. szeptember 9.

Felelős: polgármester

Sülysáp, 2019. szeptember 5.

Horinka László s.k. 


polgármester
KÖLTSÉGVETÉSI TERV
a Wass Albert Művelődési Központ és Könyvtár
/2241 Sülysáp, Szent István tér 7./
2019. évi felújítási munkáiról
	
Ssz.
	Költségtétel
	Anyagköltség
	Munkadíj

	1.
	Külső homlokzati nyílászárók cseréje
	8 437 500 Ft
	4 062 500 Ft

	2.
	Színpadfüggöny elektromos üzeművé alakítása, cseréje
	3 205 625 Ft
	2 369 375 Ft

	3.
	Színpad hajópadló burkolatának cseréje
	832 500 Ft
	667 500 Ft

	4.
	Színpadlépcső átalakítása
	963 000 Ft
	537 000 Ft

	5.
	Színházterem klimatizálása
	1 654 400 Ft
	545 600 Ft

	 Nettó költség:
	15 093 025 Ft
	8 181 975 Ft

	 Nettó költség összesen:
	23 275 000 Ft

	 ÁFA (27 %):
	6 284 250 Ft

	 Bruttó költség összesen:
	29 559 250 Ft

